**AKCIJSKI NAČRT OHRANJANJA IN TRAJNOSTNEGA UPRAVLJANJA EVRAZIJSKEGA RISA (*Lynx lynx*) V SLOVENIJI ZA OBDOBJE 2024–2033**

November 2024

# KAZALO VSEBINE

[KAZALO VSEBINE I](#_Toc182223538)

[SLOVAR KRATIC IN OKRAJŠAV II](#_Toc182223539)

[I. PREDGOVOR III](#_Toc182223540)

[II. UVOD 1](#_Toc182223541)

[III. OPREDELITEV CILJEV IN DEJAVNOSTI 2](#_Toc182223542)

[1. Redno doseljevanje genetsko ustreznih osebkov – »genetsko upravljanje« risov 2](#_Toc182223543)

[2. Sodelovanje med državami na populacijski ravni 3](#_Toc182223544)

[3. Širitev populacije v Karavanke 4](#_Toc182223545)

[4. Ohranjanje habitata in preprečevanje fragmentacije prostora 5](#_Toc182223546)

[5. Zagotavljanje prehranske osnove 7](#_Toc182223547)

[6. Spremljanje populacije risa v Sloveniji 8](#_Toc182223548)

[7. Ozaveščanje in vključevanje javnosti 11](#_Toc182223549)

[8. Preprečevanje nezakonitega poseganja v populacijo 13](#_Toc182223550)

[9. Ukrepi za zaščito premoženja in učinkovit odškodninski sistem 15](#_Toc182223551)

[10. Bolezni in zdravstveno stanje 16](#_Toc182223552)

[11. Odvzem risa 17](#_Toc182223553)

[IV. NAČIN PREVERJANJA IZVAJANJA AKCIJSKEGA NAČRTA IN POROČANJE 18](#_Toc182223554)

# SLOVAR KRATIC IN OKRAJŠAV

CSG – Delovna skupina za mačke (Cat Specialist Group) v okviru IUCN

DARS – Družba za avtoceste v Republiki Sloveniji (DARS, d. d.)

DRSI – Direkcija Republike Slovenije za infrastrukturo

LCIE – Evropska iniciativa za velike zveri (Large Carnivore Initiative Europe) v okviru IUCN

MVI – Ministrstvo za vzgojo in izobraževanje Republike Slovenije

MVZI – Ministrstvo za visoko šolstvo, znanost in inovacije Republike Slovenije

MKGP – Ministrstvo za kmetijstvo, gozdarstvo in prehrano Republike Slovenije

MNVP – Ministrstvo za naravne vire in prostor Republike Slovenije

MNZ – Ministrstvo za notranje zadeve Republike Slovenije

NPVO – Nacionalni program varstva okolja

RS – Republika Slovenija

SN SKP 2023–2027 – strateški načrt skupne kmetijske politike za obdobje 2023–2027 za Slovenijo

ZON – Zakon o ohranjanju narave (Uradni list RS, št. 96/04 – uradno prečiščeno besedilo, 61/06 – ZDru-1, 8/10 – ZSKZ-B, 46/14, 21/18 – ZNOrg, 31/18, 82/20, 3/22 – ZDeb, 105/22 – ZZNŠPP in 18/23 – ZDU-1O)

WISO – Delovna skupina Velike zveri in prostoživeči parkljarji ter družba, ki jo je ustanovila X. Alpska konferenca leta 2009 in deluje v okviru Alpske konvencije

ZGS – Zavod za gozdove Slovenije

ZRSVN – Zavod Republike Slovenije za varstvo narave

# PREDGOVOR

Ta akcijski načrt je izvedbeni del Strategije ohranjanja in trajnostnega upravljanja evrazijskega risa (*Lynx lynx*) v Sloveniji (v nadaljnjem besedilu: strategija). Predvidene aktivnosti bodo prispevale tudi k izvajanju ukrepov, opredeljenih v Programu upravljanja območij Natura 2000 za obdobje 2023–2028. Ta akcijski načrt se sprejme za obdobje od leta 2024 do leta 2033.

Podlaga za pripravo strategije in tega akcijskega načrta so Uredba o zavarovanih prosto živečih živalskih vrstah (Uradni list RS, št. 46/04, 109/04, 84/05, 115/07, 32/08 – odl. US, 96/08, 36/09, 102/11, 15/14, 64/16 in 62/19), evropska zakonodaja ter mednarodne pogodbe in drugi mednarodni akti, preneseni v slovensko zakonodajo. Pri izdelavi tega akcijskega načrta in Strategije so bili upoštevani aktualni izsledki znanstvenih raziskav na območju Slovenije in sosednjih držav ter številne pretekle izkušnje pri upravljanju populacije risa pri nas. Strokovni predlog obeh dokumentov je nastal v okviru projekta LIFE LYNX (LIFE16 NAT/SI/000634) (v nadaljnjem besedilu: projekt LIFE Lynx).

Številne raziskave kažejo, da so aktivnosti za ohranjanje in upravljanje velikih zveri brez vključevanja javnosti v celoten proces priprave strateških dokumentov pogosto neuspešne pri nadaljnjem izvajanju. Zato sta bila oba dokumenta pripravljena na podlagi participatornega načina dela z vključevanjem mnenja vseh ključnih deležnikov.

Cilj tega akcijskega načrta je omogočiti dolgoročno ohranitev risa v Sloveniji. Glavne aktivnosti za uresničitev tega cilja pa so zagotoviti povezljivost dinarsko-jugovzhodne alpske populacije, zagotoviti genetsko stabilno in vitalno populacijo ter z ustreznim komuniciranjem zagotoviti sprejemljivost risa pri ključnih deležnikih.

# UVOD

Ris ima na podlagi slovenske in mednarodne zakonodaje status ogrožene in zavarovane živalske vrste. Uvrščen je v poglavje A priloge 1 Uredbe o zavarovanih prosto živečih živalskih vrstah. V prilogi 1 te uredbe so določene živalske vrste, za katere je natančno opredeljen varstven režim za varstvo živali in populacij. V Sloveniji je NPVO osnovni strateški dokument za področje okolja. Temelji na ZON in je skladen z okoljskim programom EU. Njegov namen je splošno izboljšanje okolja in kakovosti življenja ter varstvo naravnih virov, v zvezi z velikimi zvermi pa NPVO določa cilj ohranjanja ugodnega stanja ogroženih vrst velikih zveri in zmanjševanja konfliktov. Podrobnejši ukrepi za doseganje navedenega cilja se za risa izvajajo na podlagi strategije in tega akcijskega načrta.

Nove doselitve risa v letih 2019–2023 so preprečile izumrtje populacije, saj se je njeno krčenje ustavilo. Slovenija je stičišče med dinarskim delom populacije, ki se prek Bosne in Hercegovine, Hrvaške in slovenskega dela Dinaridov povezuje z jugovzhodnim alpskim delom populacije, ki se širi proti zahodu v Italijo ter proti severu v Avstrijo. Z doselitvami novih osebkov risov v oba dela populacije in vzpostavitvijo povezljivosti se dosega cilj razvoja enotne populacije v uspešno delujočo enoto, ki bo kot del metapopulacije zmožna samostojnega in dolgoročnega obstoja na tem ozemlju.

Z doselitvami novih osebkov risov se je stanje risje populacije v Sloveniji vidno izboljšalo, čeprav je populacija še vedno v neugodnem stanju in šteje okoli 50 odraslih osebkov. Zaradi tega je nujno obravnavati vse aktualne in tudi potencialne grožnje obstoju vrste. Ohranitveni cilji in ukrepi za dosego ohranitvenih ciljev, ki jih podaja ta akcijski načrt, se zato nanašajo na izboljšanje stanja vrste. Ohranitveni cilji, opredeljeni v 7. poglavju strategije, so:

* genetsko stabilna in vitalna populacija, ki se jo upravlja na populacijski ravni – torej v sodelovanju s sosednjimi državami;
* prisotnost risa z redno reprodukcijo na vrsti primernem prostoru v Sloveniji, omejitev in zmanjšanje fragmentacije življenjskega prostora risa ter zagotavljanje zadostne plenske baze;
* sprejemljivost prisotnosti risa (vzdrževanje tolerance) za različne uporabnike prostora, zlasti za kmetijstvo, lovstvo, infrastrukturo in energetiko.

Ohranitveni cilji in ukrepi, predstavljeni v nadaljevanju, obravnavajo ključne dejavnike ogrožanja populacije risa in njegovega habitata. V nadaljevanju tega akcijskega načrta so po posameznih poglavjih, ki se navezujejo na strategijo, podani konkretni ukrepi za dosego ohranitvenih ciljev in predvideni stroški, ki jih prinaša posamezni ukrep.

V Sloveniji so na istem območju prisotne vse tri vrste velikih zveri, in sicer rjavi medved, volk in ris. Spremljanje in upravljanje populacij teh vrst ima številne skupne točke, zato je tudi zaradi finančne učinkovitosti smiselno vse aktivnosti izvajati usklajeno, saj so številne med seboj neposredno povezane.

# OPREDELITEV CILJEV IN DEJAVNOSTI

## 1. Redno doseljevanje genetsko ustreznih osebkov – »genetsko upravljanje« risov

**Dolgoročni cilj:**

1.1 Vzpostavitev naravnih povezav med različnimi populacijami, ki bodo omogočale genetski pretok med populacijami.

**Podrobnejši cilji:**

1.1.1 Z doselitvami ohranjanje koeficienta sokrvja pod F = 0,15.\*

1.1.2 Izdelava dolgoročnega načrta genetskega upravljanja.

**Ukrepi:**

|  |  |  |  |  |  |  |
| --- | --- | --- | --- | --- | --- | --- |
| **Prednostna usmeritev** | **Ukrepi** | **Prispeva k doseganju ciljev** | **Izvajalec** | **Financiranje** | **Rok za izvedbo** | **Okvirni stroški ukrepa za deset let (EUR)** |
| NUJNI UKREP | Priprava dolgoročnega načrta genetskega upravljanja populacije, ki je podlaga za potrebne doselitve novih osebkov risov. | 1.1.1  1.1.2 | Projekt LIFE Lynx | projekti | 2024 | / |
| PRIPOROČENI UKREP | Doselitev osebkov iz alpskega dela populacije v dinarski del populacije in obratno | 1.1.1 | drugi | MNVP projektne naloge | 2033 | 150.000 |

\*Zaradi izvedbe LIFE Lynx projekta doselitve v času veljavnosti tega akcijskega načrta niso potrebne.

## 2. Sodelovanje med državami na populacijski ravni

**Dolgoročni cilj:**

2.1 Koordinirano upravljanje čezmejnih populacij ter poenoten sistem spremljanja oziroma monitoringa med državami.

**Podrobnejši cilji:**

2.1.1 Koordinirano upravljanje dinarsko-jugovzhodne alpske populacije prek sodelovanja s Hrvaško in Italijo. Krepitev sodelovanja z Avstrijo, Švico ter Bosno in Hercegovino.

2.1.2 Dobro sodelovanje in izmenjava izkušenj z Romunijo in Slovaško.

2.1.3 Povezovanje z državami z območja Alp v okviru delovne skupine WISO Alpske konvencije.

2.1.4 Sodelovanje z Evropsko komisijo, CSG, LCIE in Linking lynx.

**Ukrepi:**

|  |  |  |  |  |  |  |
| --- | --- | --- | --- | --- | --- | --- |
| **Prednostna usmeritev** | **Ukrepi** | **Prispeva k doseganju ciljev** | **Izvajalec** | **Financiranje** | **Rok za izvedbo** | **Okvirni stroški ukrepa za deset let (EUR)** |
| NUJNI UKREP | Redno sodelovanje pristojnih ustanov iz Slovenije s kolegi iz Hrvaške, Italije, Avstrije, Švice ter Bosne in Hercegovine v okviru mednarodnih skupin (na primer WISO, nastajajoči Balkanski platformi za velike zveri, LCIE, CSG, Linking lynx, Eurolynx) | 2.1.1  2.1.3  2.1.4 | MNVP,  ZGS, drugi | MNVP, J. S. ZGS (MNVP), drugi | redno | redno delo MNVP,  46.482 J. S. ZGS (MNVP),  23.241 drugi |
| PRIPOROČENI UKREP | Krepitev sodelovanja z Romunijo, Slovaško in Nemčijo, medsebojna pomoč in redno obveščanje o uspešnosti vključitve preseljenih risov v populacijo. | 2.1.2 | MNVP, drugi | MNVP | redno | redno delo |

## 3. Širitev populacije v Karavanke

**Dolgoročni cilj:**

3.1 Vitalna populacija risa, ki bo povezana s sosednjimi državami (Italija, Hrvaška, Avstrija).

**Podrobnejši cilji:**

3.1.1 Vzpostavljeno novo reprodukcijsko jedro v Karavankah.

3.1.2 Ozaveščenost in dialog s ključnimi deležniki o širitvi populacije v Karavanke.

**Ukrepi:**

|  |  |  |  |  |  |  |
| --- | --- | --- | --- | --- | --- | --- |
| **Prednostna usmeritev** | **Ukrepi** | **Prispeva k doseganju ciljev** | **Izvajalec** | **Financiranje** | **Rok za izvedbo** | **Okvirni stroški ukrepa za deset let (EUR)** |
| NUJNI UKREP | Priprava študije izvedljivosti/podrobnega načrta za doselitev novih osebkov risov v Karavanke. | 3.1.1 | drugi | MNVP projektne naloge | 2027 | 7.998 |
| PRIPOROČENI UKREP | Doselitev novih osebkov risov v Karavanke in vzpostavitev novega reprodukcijskega jedra. | 3.1.1 | drugi | projekti | začetek doselitev: 2029 | 732.753 |
| PRIPOROČENI UKREP | Pri izvedbi doselitve redna komunikacija, dogodki, delavnice, sprotno in vnaprejšnje obveščanje ključnih deležnikov o aktivnostih doselitve. | 3.1.1  3.1.2 | drugi | projekti | začetek: 2027 | 29.282 |
| PRIPOROČENI UKREP | Vključevanje, redno ozaveščanje in povratno informiranje lovcev, gozdarjev ter prostovoljcev v organiziranje in izvedbo doselitev. | 3.1.1  3.1.2 | drugi | projekti | redno | 117.945 |

## 4. Ohranjanje habitata in preprečevanje fragmentacije prostora

**Dolgoročni cilj:**

4.1. Preprečitev nadaljnje fragmentacije in slabšanja stanja habitata risa in izboljšana povezljivost.

**Podrobnejši cilji:**

4.1.1 Vzpostavljena povezljivost med večjimi gozdnimi kompleksi (habitatnimi krpami).

4.1.2 Povečana prepustnost avtoceste Ljubljana–Koper.

4.1.3 Ugodno stanje koridorjev, opredeljenih v gozdnogospodarskih in lovskoupravljavskih načrtih, ter vključitev v ustrezne pravne podlage, ki se morajo upoštevati pri posegih v prostor.

**Ukrepi:**

|  |  |  |  |  |  |  |
| --- | --- | --- | --- | --- | --- | --- |
| **Prednostna usmeritev** | **Ukrepi** | **Prispeva k doseganju ciljev** | **Izvajalec** | **Financiranje** | **Rok za izvedbo** | **Okvirni stroški ukrepa za deset let (EUR)** |
| NUJNI UKREP | Opredelitev ključnih meddržavnih območij (ekoloških koridorjev) za zagotavljanje prostorske povezljivosti habitatov s sosednjimi državami (študija). | 4.1.1  4.1.2  4.1.3 | ZGS,  ZRSVN, UL BF | Projekt LIFE Lynx | 2024 | / |
| NUJNI UKREP | Zagotavljanje stroge zaščite koridorjev, opredeljenih v gozdnogospodarskih načrtih, pred nadaljnjim krčenjem. Upoštevanje koridorjev v postopkih prostorskega načrtovanja. | 4.1.1  4.1.3 | ZGS, ZRSVN | J. S. ZGS (MKGP), ZRSVN | redno | 11.620 J. S. ZGS (MKGP),  redno delo ZRSVN |
| NUJNI UKREP | Izboljšanje prostorske povezljivosti na ključnih območjih, kjer je možnost prehajanja zmanjšana ali onemogočena. Gradnja predvidenega ekodukta (državni prostorski načrt 2021); izvedba ukrepov, določenih v Resoluciji o nacionalnem programu razvoja prometa v RS za obdobje do leta 2030 in Strategiji razvoja prometa v RS do leta 2030 ter Načrtu vlaganj v promet in prometno infrastrukturo za 2020–2025.\* | 4.1.1  4.1.2  4.1.3 | DARS, DRSI,  ZRSVN | državni proračun | do 2029 | Stroške opredeljujejo omenjeni dokumenti. |
| PRIPOROČENI UKREP | Priprava karte območij (ne)sprejemljivosti umeščanja objektov v prostor | 4.1.1  4.1.2  4.1.3 | drugi | MNVP projektne naloge, projekti | 2029 | 15.000 |

\*Ukrep je namenjen več prostoživečim vrstam (glej strategijo, poglavje 6.4).

## 5. Zagotavljanje prehranske osnove

**Dolgoročni cilj:**

5.1 Primerna plenska baza za risa.

**Podrobnejši cilji:**

5.1.1 Prehranske potrebe velikih zveri postanejo del adaptivnega lovskoupravljavskega načrtovanja na območjih stalne prisotnosti risa.

5.1.2 Lovci so redno vključeni v proces priprave lovskoupravljavskih načrtov.

**Ukrepi:**

|  |  |  |  |  |  |  |
| --- | --- | --- | --- | --- | --- | --- |
| **Prednostna usmeritev** | **Ukrepi** | **Prispeva k doseganju ciljev** | **Izvajalec** | **Financiranje** | **Rok za izvedbo** | **Okvirni stroški ukrepa za deset let (EUR)** |
| NUJNI UKREP | Nadaljevanje prakse upoštevanja stalne prisotnosti risa in njegovega plenjenja pri pripravi lovskoupravljavskih načrtov z namenom zagotavljanja zadostne plenske baze za risa. | 5.1.1  5.1.2 | ZGS | J. S. ZGS (MKGP) | na dve leti | 3.101 |
| PRIPOROČENI UKREP | Nadaljevanje prakse vključevanja lovcev v odločevalske procese upravljanja parkljaste divjadi na območju stalne prisotnosti risa. | 5.1.2 | ZGS | J. S. ZGS (MKGP) | na dve leti | 3.101 |
| NUJNI UKREP | Upoštevanje številčnosti in širjenja risa na nova območja (podatki iz monitoringa) pri pripravi lovskoupravljavskih načrtov. | 5.1.1 | ZGS | J. S. ZGS (MKGP) | na dve leti | 3.101 |

## 6. Spremljanje populacije risa v Sloveniji

**Dolgoročni cilj:**

6.1 Poznavanje stanja populacije risa v Sloveniji prek rednega nacionalnega načrtnega spremljanja, monitoringa.

6.2 Usklajen monitoring s sosednjimi državami na ravni populacije.

6.3 Poznavanje odnosa deležnikov do risa in sodelovanje ključnih skupin pri zbiranju podatkov o risu.

**Podrobnejši cilji:**

6.1.1 Poznavanje številčnosti, spolne in starostne strukture populacije.

6.1.2. Znana stopnja parjenja v sorodstvu in efektivna velikost populacije.

6.1.3 Znana prostorska razširjenost populacije.

6.1.4 Razumevanje razlogov za smrtnost risa.

6.1.5 Urejena in preprosto dostopna podatkovna baza o risih, ki služi upravljavskim odločitvam, ozaveščanju splošne javnosti in pomeni zbirko vseh razpoložljivih podatkov o risu v Sloveniji.

6.2.1 Časovno in metodološko usklajen monitoring s sosednjimi državami na ravni populacije in redna izmenjava podatkov.

6.3.1 Dobro poznavanje in razumevanje mnenj in pričakovanj različnih deležniških skupin.

6.3.2 Vključevanje ključnih deležnikov (lovci, gozdarji, prostovoljci) v aktivnosti monitoringa risa.

**Ukrepi:**

|  |  |  |  |  |  |  |
| --- | --- | --- | --- | --- | --- | --- |
| **Prednostna usmeritev** | **Ukrepi** | **Prispeva k doseganju ciljev** | **Izvajalec** | **Financiranje** | **Rok za izvedbo** | **Okvirni stroški ukrepa za deset let (EUR)** |
| NUJNI UKREP | Izdelava načrta spremljanja številčnosti in razširjenosti dinarsko-jugovzhodne alpske populacije risa v Sloveniji. | 6.1.1  6.1.3  6.2.1  6.3.2 | ZGS, UL BF | LIFE Lynx | 2024 | / |
| NUJNI UKREP | Zbiranje naključno zbranih podatkov o prisotnosti risa v nacionalni bazi in analiza odgovorov na vprašalnike o prisotnosti velikih zveri za opredelitev prostorske širitve populacije risa. | 6.1.1  6.1.3  6.1.4  6.1.5  6.3.2 | ZGS | J. S. ZGS (MNVP) | redno | 40.603 |
| NUJNI UKREP | Ocena številčnosti in gostote populacije prek monitoringa z uporabo fotopasti v vnaprej določenem prostorsko-časovnem okviru upoštevajoč podatke iz sosednjih držav. Vključevanje, redno ozaveščanje in povratno informiranje lovcev, gozdarjev ter prostovoljcev, ki sodelujejo pri monitoringu (sodelovanje na terenu). Zbiranje posnetkov v nacionalni bazi, obdelava podatkov, ekološko modeliranje in poročanje. | 6.1.1  6.1.3  6.1.5  6.2.1  6.3.2 | ZGS, drugi | projektne naloge MNVP | v skladu z vsakokratno strokovno presojo in razpoložljivostjo finančnih sredstev | 850.575 |
| NUJNI UKREP | Organiziranje izobraževanj pred vsako sezono monitoringa in diseminacija rezultatov po zaključku vsake sezone. Redno povratno informiranje lovcev, gozdarjev ter prostovoljcev o zbranih podatkih in rezultatih spremljanja populacije risa – monitoringa (vzdrževanje fotopasti, zbiranje neinvazivnih genetskih vzorcev, javljanja opažanj prisotnosti risa). | 6.3.1  6.3.2 | ZGS, drugi | projektne naloge MNVP | v skladu z vsakokratno strokovno presojo in razpoložljivostjo finančnih sredstev | 17.065 |
| NUJNI UKREP | Zbiranje neinvazivnih genetskih vzorcev in analiza vseh genetskih vzorcev za analizo parjenja v sorodstvu in določitev efektivne velikosti populacije ter vključevanja doseljenih risov v populacijo. | 6.1.2  6.1.3  6.1.4  6.1.5 | ZGS, drugi | projektne naloge MNVP | v skladu z vsakokratno strokovno presojo in razpoložljivostjo finančnih sredstev | 127.855 |
| NUJNI UKREP | Spremljanje in beleženje smrtnosti, vključno z vzroki smrti, meritvami mrtvih risov, odvzemom zoba za določitev starosti in pripravo zbirke zob za pošiljanje v laboratorij ter zbiranjem vzorcev za genetiko. | 6.1.4  6.1.5 | ZGS | J. S. ZGS (MNVP) | redno | 13.945 |
| NUJNI UKREP | Spremljanje in beleženje konfliktnih interakcij med človekom in risom. | 6.3.1 | ZGS | J. S. ZGS (MNVP) | redno | 5.810 |
| NUJNI UKREP | Izvedba javnomnenjske raziskave med splošno javnostjo in lovci na dinarskem in alpskem območju okvirno na vsakih pet let. | 6.3.1 | drugi | projektne naloge MNVP | 2028 | 106.973 |
| NUJNI UKREP | Poročanje o stanju ohranjenosti vrste po 17. členu Direktive o habitatih za obdobje 2019–2024. | 6.1.1 | ZRSVN | ZRSVN | 2025 | redno delo ZRSVN |

## 7. Ozaveščanje in vključevanje javnosti

**Dolgoročni cilj:**

7.1. Podpora dolgoročnemu ohranjanju risa v Sloveniji z učinkovitim informiranjem, ozaveščanjem, izobraževanjem in usposabljanjem deležnikov.

**Podrobnejši cilji:**

7.1.1 Dobra informiranost splošne javnosti in ključnih deležnikov (lovcev, rejcev, lastnikov gozdov, lokalnega prebivalstva) o pomenu ohranjanja risa, njegovega habitata in njegovih ekoloških značilnostih.

7.1.2 Ustrezne vsebine o risu se vključijo v utečene aktivnosti Lovske zveze Slovenije (na primer lovski izpit in tečaji za lovske čuvaje) ter izobraževalne programe (gozdarstvo, lovstvo).

**Ukrepi:**

|  |  |  |  |  |  |  |
| --- | --- | --- | --- | --- | --- | --- |
| **Prednostna usmeritev** | **Ukrepi** | **Prispeva k doseganju ciljev** | **Izvajalec** | **Financiranje** | **Rok za izvedbo** | **Okvirni stroški ukrepa za deset let (EUR)** |
| PRIPOROČENI UKREP | Na območjih, kjer je ris na novo prisoten, delo z manjšimi ciljnimi skupinami, participatorne delavnice, individualno svetovanje. | 7.1.1  7.1.2 | drugi | projektne naloge MNVP, projekti | redno | 28.354 |
| PRIPOROČENI UKREP | Priprava in diseminacija kratkih poljudnih poročil in člankov o biologiji in ekologiji risa ter njihovem vplivu na okolje. | 7.1.1  7.1.2 | drugi | projektne naloge MNVP | redno | 14.177 |
| NUJNI UKREP | Stalno proaktivno sodelovanje z mediji, pravočasno in korektno obveščanje vseh deležnikov. | 7.1.1  7.1.2 | MNVP,  ZGS | MNVP,  J. S. ZGS (MNVP) | redno | redno delo MNVP,  29.051 J. S. ZGS (MNVP) |
| NUJNI UKREP | Redno izobraževanje, informiranje in usposabljanje lovcev v sklopu izobraževanj za lovski izpit in lovskočuvajski izpit ter redna izobraževanja za lovce. Objave v specializiranih glasilih (na primer revija Lovec). | 7.1.1  7.1.2 | drugi | MNVP, projektne naloge | redno | redno delo MNVP,  70.885 |
| PRIPOROČENI UKREP | Vključevanje in izvajanje vsebin v srednjih strokovnih in višjih univerzitetnih programih, ki oblikujejo prihodnje deležnike (gozdarstvo, naravovarstvo, lovstvo in podobno). | 7.1.1  7.1.2 | MVI, MVZI, drugi | MVI, MVZI, projekti | redno | redno delo MVI in MVZI |
| PRIPOROČENI UKREP | Delovanje Strokovne posvetovalne skupine za upravljanje velikih zveri ter Interesne posvetovalne skupine za sodelovanje pri upravljanju velikih zveri na MNVP. | 7.1.1 | MNVP | MNVP | redno | redno delo MNVP |
| NUJNI UKREP | Redno komuniciranje prek družbenih omrežij in objava člankov na spletu ter v lokalnih glasilih. | 7.1.1 | ZGS | J. S. ZGS (MNVP) | redno | 12.783 |
| PRIPOROČENI UKREP | Izvedba izobraževanj za šole in predavanj za širšo javnost o pomenu doselitev in vlogi risa v ekosistemu. | 7.1.1 | drugi | projektne naloge MNVP | redno | 35.443 |

## 8. Preprečevanje nezakonitega poseganja v populacijo

**Dolgoročni cilj:**

8.1 Zmanjšanje števila primerov nezakonitega ubijanja risov.

8.2 Boljše zavedanje, da je nezakonito ubijanje velikih zveri kaznivo dejanje.

8.3 Izboljšana uspešnost odkrivanja in sankcioniranja povzročiteljev kaznivih dejanj.

**Podrobnejši cilji:**

8.2.1 Povečana ozaveščenost ključnih deležnikov (lovci, Policija, tožilstvo, sodstvo, inšpekcija).

8.3.1 Izboljšana učinkovitost dela organov pregona in organov sodnega varstva pri preiskovanju kaznivih dejanj, povezanih z nezakonitim poseganjem v populacijo risa.

8.3.2 Hitro in uspešno odkrivanje primerov nezakonitega ubijanja risov.

**Ukrepi:**

|  |  |  |  |  |  |  |
| --- | --- | --- | --- | --- | --- | --- |
| **Prednostna usmeritev** | **Ukrepi** | **Prispeva k doseganju ciljev** | **Izvajalec** | **Financiranje** | **Rok za izvedbo** | **Okvirni stroški ukrepa za deset let (EUR)** |
| NUJNI UKREP | Zagotovitev usposobljenega kadra (Policija, tožilstvo) za preiskavo sumov storitve kaznivih dejanj s področja nezakonitega ubijanja risov. | 8.3.1  8.3.2 | drugi | MNZ in drugi | redno, v skladu s potrebami | Projekt in stroški so vključeni v redno delo pristojnih služb. |
| NUJNI UKREP | Izboljšanje pretoka informacij pri morebitnem sumu nezakonitega ubijanja med vsemi sodelujočimi v postopku s pomočjo obstoječega protokola za ustrezno ukrepanje. | 8.3.1  8.3.2  8.2.1 | MNZ, drugi | MNZ | redno | Stroški so vključeni v redno delo pristojnih služb. |
| NUJNI UKREP | Izboljšanje razumevanja razlogov za nezakonito ubijanje z anonimnimi anketami med lovci. | 8.1 | drugi | projektne naloge MNVP | vsakih pet let | Stroški so predvideni v poglavju 6. |
| NUJNI UKREP | Dvigniti zavest o obsegu nezakonitega ubijanja prostoživečih živali predvsem med organi kazenskega pregona kot tudi med drugimi ljudmi, s publikacijami, predstavitvami in sodelovanjem pri ustreznih dogodkih. | 8.3.1  8.3.2  8.2.1  8.1 | drugi | MNVP,  MNVP projektne naloge | redno | redno delo MNVP,  28.354 |
| PRIPOROČENI UKREP | Odlov risa za namen telemetričnega spremljana s ciljem zaznave nezakonitega ubijanja risov v prepoznanih kritičnih okoljih. | 8.3.2  8.1 | drugi | projekti | redno | 71.054 |

## 9. Ukrepi za zaščito premoženja in učinkovit odškodninski sistem

**Dolgoročni cilj:**

9.1 Olajšanje soobstoja rejcev rejnih živali z risom.

**Kratkoročni cilji:**

9.1.1 Ozaveščeni rejci, ki poznajo uporabo ustreznih zaščitnih ukrepov z namenom preprečevanja škode po risu.

9.1.3 Izboljšani sistemi pomoči in svetovanja rejcem za uporabo zaščitnih sredstev.

9.1.4 Nadzor nad ustrezno uporabo zaščitnih sredstev.

9.1.5 Subvencioniranje dodatnega dela za rejce v okviru intervencij SN SKP 2023–2027 za Slovenijo.

9.1.6 Delovanje delovne skupine MNVP in MKGP, ki bo usklajevala izvajanje in financiranje zaščitnih ukrepov.

**Ukrepi:**

|  |  |  |  |  |  |  |
| --- | --- | --- | --- | --- | --- | --- |
| **Prednostna usmeritev** | **Ukrepi** | **Prispeva k doseganju ciljev** | **Izvajalec** | **Financiranje** | **Rok za izvedbo** | **Okvirni stroški ukrepa za deset let (EUR)** |
| NUJNI UKREP | Ocenjevanje škod po risu na terenu in sprotno izplačevanje odškodnin za škodo po risu. | 9.1.2 | MNVP,  J. S. ZGS (MNVP) | MNVP,  J. S. MNVP | redno | redno delo MNVP,  4.067 izplačila,  1.743 J. S. ZGS (MNVP) |
| Vsi preostali ukrepi bodo opredeljeni in finančno ovrednoteni v akcijskem načrtu za volka. | | | | | | |

## 10. Bolezni in zdravstveno stanje

**Dolgoročni cilj:**

10.1 Dobro zdravstveno stanje populacije, zgodnje odkrivanje pojava kužnih bolezni in posledic parjenja v sorodstvu.

**Kratkoročni cilji:**

10.1.1 Mednarodno usklajeni protokoli za odkrivanje potencialnih posledic parjenja v sorodstvu.

10.1.2 Ugotavljanje vzroka smrti in morebitnih posledic parjenja v sorodstvu pri poginulih risih.

10.2.3 Ugotavljanje morebitnih posledic parjenja v sorodstvu pri odlovljenih risih za telemetrično spremljanje.

**Ukrepi:**

|  |  |  |  |  |  |  |
| --- | --- | --- | --- | --- | --- | --- |
| **Prednostna usmeritev** | **Ukrepi** | **Prispeva k doseganju ciljev** | **Izvajalec** | **Financiranje** | **Rok za izvedbo** | **Okvirni stroški ukrepa za deset let (EUR)** |
| NUJNI UKREP | Veterinarski pregledi vseh poginjenih risov, ki jih opravi veterinar, usposobljen za področje zdravstvenega varstva in patologije prostoživečih živali, z namenom ugotovitve vzroka smrti, in pregled vzorcev teh živali za določene patogene organizme. | 10.1.1  10.1.2 | J. S. ZGS (MNVP), drugi | J. S. ZGS (MNVP) | redno | 5.810 |
| PRIPOROČEN UKREP | Veterinarski pregled, ki ga opravi veterinar, usposobljen za področje zdravstvenega stanja prostoživečih živali, pri vsakem odlovu živo ujetega risa z namenom temeljitega pregleda njegovega zdravstvenega stanja. | 10.1.3 | drugi | projekti | po potrebi | 1.967 |

## 11. Odvzem risa

**Dolgoročni cilj:**

11.1 Učinkovito ukrepanje v primerih, ko se izkaže potreba po odvzemu risa iz narave.

**Kratkoročni cilji:**

11.1.1 Izdelan protokol s pogoji za odvzem risa iz narave.

**Ukrepi:**

|  |  |  |  |  |  |  |
| --- | --- | --- | --- | --- | --- | --- |
| **Prednostna usmeritev** | **Ukrepi** | **Prispeva k doseganju ciljev** | **Izvajalec** | **Financiranje** | **Rok za izvedbo** | **Okvirni stroški ukrepa za deset let (EUR)** |
| NUJNI UKREP | Revidiranje Smernice za dokazovanje pogojev za odvzem volka iz z narave z odstrelom na način, da se navede postopanje v izrednih primerih najdbe osirotelega risa oziroma podrobneje vključi tudi pogoje za odvzem risa. | 11.1.1 | MNVP, ZGS, ZRSVN, drugi, | MNVP, J. S. ZGS (MNVP), ZRSVN | redno | redno delo MNVP,  redno delo ZRSVN,  3.126 J. S. ZGS (MNVP) |

# NAČIN PREVERJANJA IZVAJANJA AKCIJSKEGA NAČRTA IN POROČANJE

Izvajanje tega akcijskega načrta redno spremlja ministrstvo, pristojno za ohranjanje narave. Izvajalci ukrepov do konca februarja tekočega leta v rednih letnih poročilih o delu poročajo o opravljenih nalogah iz tega akcijskega načrta in porabljenih sredstvih v preteklem letu v posebnem poglavju poročila. Podobno velja tudi za poročila o projektih.

Ministrstvo, pristojno za ohranjanje narave, zbira ta poročila in na tej podlagi spremlja izvajanje tega akcijskega načrta. Ugotovitve se upoštevajo pri pripravi predlogov za financiranja prihodnjega proračunskega obdobja ter pri pripravi projektov in javnih naročil.